Nurul Islom Faruqiy

Nurul Islom Faruqiy Bangladeshlik islom ulamosi, tadbirkor, siyosatchi va diniy voiz. 2014-yilda noma'lum kimsalar tomonidan o'ldirilgan.

Tarjimai holi 
U birinchi kanalda Shantir Pothe, Kafela, MyTvda Haq Kotha nomli dasturlarni olib borgan. Oliy sud masjidining xatibi lavozimlarida ishlagan. Siyosiy jihatdan Ahle Sunna Val-Jamoatning prezidium aʼzosi va xalqaro aloqalar boʻyicha kotibi boʻlgan. Bir qancha islomiy guruhlar platformasi boʻlgan Bangladesh Islomiy frontida prezidium aʼzosi boʻlgan.

Bundan tashqari, Faruque Tours and Travels haj agentligiga egalik qilgan.

Vafoti 

2014-yilning 27-avgustida Faruqiy Rajabozordagi ofisida 8-10 nafar noma’lum shaxs tomonidan o‘ldirilgan. Avvalroq notanish ayol Faruqiyning uyiga tashrif buyurish uchun qayta-qayta qo'ng'iroq qilgan. Guvohlarning so‘zlariga ko‘ra, Faruqiyning uyida ikki soat boʻlgan yoshi qirqlardan oshgan ayol asabiylashgan va o‘zini g‘alati tutgan. Oila aʼzolarining iddao qilishlaricha, bir necha nafar yoshlar uyga Haj ziyorati haqida gaplashish uchun kelgan va uni o'ldirgan. Mahalliy imomning so‘zlariga ko‘ra, soat 20:30 atrofida uning uyiga ikki yosh kelgan, 6-7 nafar qurollangan yoshlar uyga bostirib kirib, pul talab qilgan. Faruqiy uyida 100 000 taka borligini aytganida, ular bu pul yetarli emasligini aytishgan. Yotoqxonada qo‘l va oyoqlarini kiyimi bilan bog‘lab, ketishdan oldin so‘yishgan. Oila aʼzolari hech qanday zarar ko'rmagan.

Reaksiyalar 

Farobiyning rafiqasi agar sirli ayol hibsga olinsa, qolgan aybdorlar ham qo‘lga olinishini iddao qilgan. Uning o'g'li Ahmad Rizo Faruqiy quyidagicha yozma bayonot berdi: „Otam “sunniylik” mafkurasiga e’tiqod qilgan edi. Mafkurasiga qarshi boʻlganlardan telefon va Facebook orqali o'lim tahdidlari boʻlgan. Ekstremistlar yoki Xavoriji-Vahhobi Ahli Hadis uni o'ldirgan. Bu rejalashtirilgan qotillik.“

Faruqiyning o'ldirilishi bir qancha islomiy guruhlarning noroziliklariga sabab bo'ldi. Ular aybdorlarni tezda hibsga olishni talab qilib, umummilliy ish tashlash e'lon qilishdi.

Ahli Sunnat tashkiloti prezidiumi aʼzosi Mosahib Uddin Baxtiyor qotillikda “Vahobiy va Mududiy tarafdorlarini” aybladi. "Bu rejalashtirilgan qotillik edi, chunki Mavlono Faruqiy sunniylik tarafdori boʻlgan va OAV orqali haqiqatni e'lon qilgan", - deya qo'shimcha qildi.

Ahli Sunnat tashkiloti a'zolari Chittagongda yetakchilari Nurul Islom Faruqiyning o'ldirilishiga norozilik bildirib, shaharning Murodpur chorrahasini to'sib qo'yishdi.

2014-yil avgust oyida Bangladesh Islomi Chattra Sena rahbari Muhammad Nurul Haq Chisti matbuot anjumanida butun Bangladesh bo‘ylab partiya yetakchisi Nurul Islom Faruqiy qotillarini hibsga olish va sud qilish talabi bilan yarim kunlik ish tashlash o‘tkazilishini ma’lum qildi. Bangladesh Islomi Chhatra Sena Dakka-Silxet avtomagistralining Ashuganj hududida qotillarni jazolashni talab qilib, jonli zanjir tuzdi. Butunjahon sunniylik harakati ham Sayid Imom Hayot rahbarligida adolat talab qilib, bir necha tinch insonlar zanjirini tashkil qildi.

Qamoqqa olishlar 

29-avgust kuni politsiya Narayanganjning Rupganj hududida yashovchi Mahbuba ismli “sirli ayol”ni qotillikka aloqadorlikda gumon bilan qo‘lga oldi.

Shaxsiy hayoti 

Faruqiyning ikkita xotini boʻlgan. Ikkinchi xotini Lubna Islom Faruqiy bilan Razabazardagi uyida yashagan. Birinchi xotini va bolalari Dakkaning Malibagʻ hududida yashagan.

Manbalar